stanford-oval/wikipedia huggingface dataset:
โกศล ไกรฤกษ์

| โกศล ไกรฤกษ์ม> ป.ช., ม.ว.ม. |
| --- | --- |


รองนายกรัฐมนตรี
ดำรงตำแหน่ง 9 ธันวาคม พ.ศ. 2533 – 23 กุมภาพันธ์ พ.ศ. 2534ดำรงตำแหน่งร่วมกับ  พลตรี บุญเอื้อ ประเสริฐสุวรรณ เฉลิมพันธ์ ศรีวิกรม์ พลเอก มานะ รัตนโกเศศ พลเอก อาทิตย์ กำลังเอก
นายกรัฐมนตรี: พลเอก ชาติชาย ชุณหะวัณ
รัฐมนตรีว่าการกระทรวงพาณิชย์
ดำรงตำแหน่ง 30 เมษายน พ.ศ. 2526 – 15 มกราคม พ.ศ. 2529
นายกรัฐมนตรี: พลเอก เปรม ติณสูลานนท์
ก่อนหน้า: นาวาอากาศตรี ปุณมี ปุณศรี
ถัดไป: ร้อยตำรวจเอก สุรัตน์ โอสถานุเคราะห์
รัฐมนตรีช่วยว่าการกระทรวงมหาดไทย
ดำรงตำแหน่ง 19 ธันวาคม พ.ศ. 2524 – 19 มีนาคม พ.ศ. 2526
นายกรัฐมนตรี: พลเอก เปรม ติณสูลานนท์
รัฐมนตรีช่วยว่าการกระทรวงเกษตรและสหกรณ์
ดำรงตำแหน่ง 22 มกราคม พ.ศ. 2524 – 4 มีนาคม พ.ศ. 2524
นายกรัฐมนตรี: พลเอก เปรม ติณสูลานนท์
เลขาธิการพรรคกิจสังคม
ดำรงตำแหน่ง 20 สิงหาคม พ.ศ. 2525 – 17 มิถุนายน พ.ศ. 2527
ก่อนหน้า: เกษม ศิริสัมพันธ์
ถัดไป: พงส์ สารสิน
เลขาธิการพรรคประชากรไทย
ดำรงตำแหน่ง 22 สิงหาคม พ.ศ. 2532 – 17 พฤศจิกายน พ.ศ. 2535
ก่อนหน้า: สมรรค ศิริจันทร์
ถัดไป: ยิ่งพันธ์ มนะสิการ
 
ข้อมูลส่วนบุคคล
เกิด: 10 เมษายน พ.ศ. 2469 กรุงเทพมหานคร ประเทศสยาม
เสียชีวิต: 2 กรกฎาคม พ.ศ. 2547 (78 ปี)
คู่สมรส: ประดับ ไกรฤกษ์

โกศล ไกรฤกษ์ (10 เมษายน พ.ศ. 2469 – 2 กรกฎาคม พ.ศ. 2547) อดีตรองนายกรัฐมนตรี อดีตรัฐมนตรีหลายกระทรวง อดีตสมาชิกสภาผู้แทนราษฎรจังหวัดพิษณุโลก 5 สมัย และอดีตเลขาธิการพรรคกิจสังคม กับพรรคประชากรไทย
ประวัติ

โกศล ไกรฤกษ์ เกิดเมื่อวันที่ 10 เมษายน พ.ศ. 2469 เป็นบุตรชายของร้อยโทจงกล ไกรฤกษ์ กับนางสำนึง (อมาตยกุล)ไกรฤกษ์  สำเร็จการศึกษาระดับมัธยมศึกษาจากโรงเรียนเซนต์คาเบรียล และ เตรียมอุดมศึกษา แผนกวิทยาศาสตร์ จากโรงเรียนเตรียมอุดมศึกษา ซึ่งต่อมาได้เข้าเรียนต่อ ที่คณะวิศวกรรมศาสตร์ จุฬาลงกรณ์มหาวิทยาลัย แต่ไม่จบการศึกษา
โกศล สมรสกับ นางประดับ ไกรฤกษ์ มีบุตร-ธิดา 3 คน คือ นางสาวดวงตา ไกรฤกษ์ นางสาวพิกุลแก้ว ไกรฤกษ์ สมาชิกวุฒิสภาจังหวัดพิษณุโลก และ นายจุติ ไกรฤกษ์ อดีตรัฐมนตรีว่าการกระทรวงการพัฒนาสังคมและความมั่นคงของมนุษย์ สมาชิกสภาผู้แทนราษฎรจังหวัดพิษณุโลก
โกศล ได้รับปริญญาดุษฎีบัณฑิตกิตติมศักดิ์ สาขาการจัดการธุรกิจ จากมหาวิทยาลัยนเรศวร
การทำงาน

โกศลมีอาชีพเป็นนักธุรกิจรับเหมาก่อสร้างและนักพัฒนาอสังหาริมทรัพย์ รวมถึงเจ้าของบริษัทเงินทุนหลักทรัพย์ ตะวันออกไฟแนนซ์ ที่ถือว่าประสบความสำเร็จในระดับหนึ่ง
งานการเมือง

โกศล ได้รับเลือกตั้งเป็นสมาชิกสภาผู้แทนราษฎรจังหวัดพิษณุโลก ครั้งแรก ในการเลือกตั้ง พ.ศ. 2512 และได้รับเลือกตั้งเรื่อยมา จนถึง พ.ศ. 2531 รวม 5 สมัย
โกศล ไกรฤกษ์ ได้รับตำแหน่งทางการเมืองสำคัญหลายตำแหน่ง อาทิ ดำรงตำแหน่งรัฐมนตรีช่วยว่าการกระทรวงอุตสาหกรรม (พ.ศ. 2523) รัฐมนตรีช่วยว่าการกระทรวงเกษตรและสหกรณ์ (พ.ศ. 2524) รัฐมนตรีช่วยว่าการกระทรวงมหาดไทย รัฐมนตรีว่าการกระทรวงพาณิชย์ ในรัฐบาลพลเอกเปรม ติณสูลานนท์ เมื่อปี พ.ศ. 2526 และเป็นรองนายกรัฐมนตรีในรัฐบาลพลเอกชาติชาย ชุณหะวัณ เมื่อปี พ.ศ. 2533,  เป็นต้น
งานการเมือง > สมาชิกสภาผู้แทนราษฎร

โกศล ไกรฤกษ์ ได้รับการเลือกตั้งเป็นสมาชิกสภาผู้แทนราษฎรทั้งหมด 5 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 จังหวัดพิษณุโลก สังกัดพรรคอิสระ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 จังหวัดพิษณุโลก สังกัดพรรคกิจสังคม
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 จังหวัดพิษณุโลก สังกัดพรรคกิจสังคม
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดพิษณุโลก สังกัดพรรคกิจสังคม
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดพิษณุโลก สังกัดพรรคประชากรไทย
ถึงแก่อนิจกรรม

โกศล ไกรฤกษ์ เสียชีวิตด้วยโรคเบาหวานและโรคไต เมื่อวันที่ 2 กรกฎาคม พ.ศ. 2547 สิริอายุรวม 78 ปี
เครื่องราชอิสริยาภรณ์

พ.ศ. 2526 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2525 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
โคลด์วอเตอร์ (เพลง)

โคลด์วอเตอร์ (อังกฤษ: Cold Water) เป็นซิงเกิลของกลุ่มแนวเพลงดนตรีอิเล็กทรอนิกส์ของเมเจอร์เลเซอร์ เป็นซิงเกิลหลักจากสตูดิโออัลบั้มที่ 4 Music Is the Weapon (2017) โดยร่วมกับนักร้องชาวแคนาดา จัสติน บีเบอร์ และนักร้องชาวเดนมาร์ก มุ ประพันธ์คำร้องโดย สมาชิกเมเจอร์เลเซอร์ ดิปโล, เอ็ด ชีแรน, มุ, จัสติน บีเบอร์, เจมี สกอตต์, เบนนี บลังโก, ฟิลลิป "จูเนียร์ เบลนเดอร์" เมกเซเปอร์ และ เฮนรี่ "คิงเฮนรี่" อัลเลน ออกจำหน่ายในวันที่ 22 กรกฎาคม ค.ศ. 2016
รายการเพลง

| ลำดับ | ชื่อเพลง | ยาว |
| --- | --- | --- |
| 1. | "Cold Water" (featuring Justin Bieber and MØ) | 3:05 |
| ลำดับ | ชื่อเพลง | ยาว |
| --- | --- | --- |
| 1. | "Cold Water" (Lost Frequencies Remix) | 3:56 |
| 2. | "Cold Water" (Ocular Remix) | 4:31 |
| 3. | "Cold Water" (Delirious & Alex K Remix) | 3:19 |
| 4. | "Cold Water" (Boombox Cartel Remix) | 3:47 |
| 5. | "Cold Water" (Afrojack Remix) | 3:10 |
| 6. | ไม่มีชื่อ (King Henry & Jr. Blender Remix) | 3:20 |
| 7. | "Cold Water" (Anirudh Remix) (Diwali Edition) | 3:42 |
| 8. | "Cold Water" (Don Omar Remix) | 3:02 |
| ความยาวทั้งหมด: | ความยาวทั้งหมด: | 28:47 |
| ลำดับ | ชื่อเพลง | ยาว |
| --- | --- | --- |
| 1. | "Cold Water" (featuring Justin Bieber & MØ) | 3:05 |
| 2. | "Cold Water (Instrumental)" (featuring Justin Bieber & MØ) | 3:05 |
| ความยาวทั้งหมด: | ความยาวทั้งหมด: | 6:10 |
การรับรอง

| ประเทศ | การรับรอง | จำนวนหน่วยที่รับรอง/ยอดขาย |
| --- | --- | --- |
| Australia (ARIA) | 4× Platinum | 280,000 |
| Austria (IFPI Austria) | Platinum | 30,000 |
| Belgium (BEA) | Gold | 10,000 |
| Canada (Music Canada) | 3× Platinum | 0* |
| Denmark (IFPI Danmark) | Platinum | 60,000^ |
| France (SNEP) | Platinum | 150,000 |
| Germany (BVMI) | Platinum | 400,000 |
| Italy (FIMI) | 4× Platinum | 200,000 |
| Mexico (AMPROFON) | Platinum | 60,000 |
| New Zealand (RMNZ) | 2× Platinum | 0* |
| Spain (PROMUSICAE) | 2× Platinum | 80,000 |
| Switzerland (IFPI Switzerland) | Platinum | 30,000 |
| United Kingdom (BPI) | 2× Platinum | 1,200,000 |
| United States (RIAA) | 3× Platinum | 3,000,000 |
 *ตัวเลขยอดขายขึ้นกับการรับรองอย่างเดียว ^ตัวเลขการจัดส่งขึ้นอยู่กับการรับรองเพียงอย่างเดียว ตัวเลขสตรีมมิงและยอดขายขึ้นอยู่กับการรับรองเพียงอย่างเดียว
โดมิโน่ส์ พิซซ่า

| --- | --- |

สำนักงานใหญ่ในแอนน์อาร์เบอร์, มิชิแกน
ประเภท: มหาชน
การซื้อขาย: เอ็นวายเอสอี: DPZ ใช้คำนวณดัชนีเอสแอนด์พี 500
ISIN: US25754A2015
อุตสาหกรรม: บริการอาหาร แฟรนไชส์
ก่อตั้ง: 9 ธันวาคม พ.ศ. 2503; 63 ปีก่อน (2503-12-09) ที่อิปซิแลนตี มิชิแกน สหรัฐ
ผู้ก่อตั้ง: เจมส์ มอนาแกรน ทอม มอนาแกรน โดมินิค เดวาร์ธิ
สำนักงานใหญ่: โดมืโนฟาร์มออฟฟิศพาร์ก, แอนน์อาร์เบอร์, มิชิแกน, สหรัฐ
จำนวนที่ตั้ง:  17,000
พื้นที่ให้บริการ: ทั่วโลก
บุคลากรหลัก: เดฟ แบรนดอน (ประธานกรรมการ) ริชาร์ด อัลลิสัน (ประธานบริหาร)
ผลิตภัณฑ์: ไก่ทอด ของหวาน พาสตา พิซซ่า แซนด์วิชซับมารีน
บริการ: จัดส่งอาหาร
รายได้:  US$4.117 พันล้าน (ปีงบประมาณ 2020)
รายได้จากการดำเนินงาน:  US$725.6 ล้าน (ปีงบประมาณ 2020)
รายได้สุทธิ:  US$491.296 ล้าน (ปีงบประมาณ 2020)
สินทรัพย์:  US$1.567 พันล้าน (2020)
ส่วนของผู้ถือหุ้น:  −US$3.3 พันล้าน (2020)
พนักงาน: ~14,400 (2020) (ร้านค้าและสำนักงานของบริษัท) ~290,000 (ปีงบประมาณ 1 มกราคม 2017) (รวมถึงในแฟรนไขส์)
เว็บไซต์: dominos.com
เชิงอรรถ / อ้างอิง 
โดมิโน พิซซ่า (อังกฤษ: Domino's Pizza) หรือประกอบธุรกิจในขื่อ โดมิโนส์ (อังกฤษ: Domino's) เป็นร้านพิซซ่าข้ามชาติสัญชาติอเมริกันที่มีสาขาอยู่โลก ก่อตั้งขึ้นในปี ค.ศ. 1960 นำโดย ริชาร์ด อัลลิสัน ประธานบริหารเจเนอร์รัลเดลาแวร์คอเปอร์เรชั่นลอว์ โดยมีสำนักงานใหญ่อยู่ที่โดมิโนฟาร์มออฟฟิศพาร์ก ที่แอนน์อาร์เบอร์, มิชิแกน ในปี 2018 โดมิโนส์ มีร้านค้าประมาณ 15,000 แห่ง โดยมี 5,649 แห่งในสหรัฐ 1,500 แห่งในอินเดีย และ 1,249 แห่งในสหราชอาณาจักร โดมิโนส์ มีร้านค้าในกว่า 83 ประเทศ และ 5,701 เมืองทั่วโลก
ประวัติ > คริสต์ทศวรรษ 1960–2010

ในปี ค.ศ. 1960, ทอม มอนาแกรน และ เจมส์ พี่ชายของเขา ได้เข้าซื้อกิจการร้านพิซซ่าขนาดเล็ก โดมินิคส์ ที่มีที่ตั้งอยู่ที่ 507 ถนนคอร์ส (ปัจจุบันคือ 301 ถนนเวสต์คอร์ส) ในอิปซิแลนติ รัฐมิชิแกน เป็นเจ้าของโดย โดมินิค เกวาร์ธิ ใกล้ มหาวิทยาลัยอีสเทิร์นมิชิแกน ข้อตกลงนี้ค้ำประกันโดยเงินดาวน์ 500 ดอลลาร์ จากนั้นพี่น้องก็ยืมเงิน 900 ดอลลาร์มาชำระซื้อร้าน สองพี่น้องวางแผนที่จะวางแผนแบ่งชั่วโมงงานเท่า ๆ กัน แต่เจมส์ไม่ต้องการที่จะเลิกทำงานประจำของเขาคือบุรุษไปรษณีย์ เพื่อให้ทันกับความต้องการของธุรกิจใหม่ ภายในแปดเดือน เจมส์ขายธุรกิจครึ่งหนึ่งของเขาให้กับทอมเพื่อไปซื้อ ฟ็อลคส์วาเกิน บีเทิล เพื่อใช้ส่งพิซซ่า
ในปี ค.ศ. 1965 ทอม มอนาแกรน ได้ซื้อร้านพิซซ่าสองร้าน ตอนนี้เขามีทั้งหมดสามแห่งในเขตเดียวกัน และเขาต้องการให้ร้านทั้งหมดใข้ชื่อร้านเดียวกัน แต่เจ้าของเดิมห้ามไม่ให้ใช้ชื่อ โดมินิคส์ วันหนึ่ง จิม เคนเนดี พนักงานที่เพิ่งกลับมาที่ร้านหลังส่งพิซซ่าเสร็จได้แนะนำชื่อ โดมิโน่ส์   มอนาแกรน ก็รู้สึกชื่นชอบความคิดนี้ขึ้นโดยทันที แล้วจึงเปลี่ยนชื่อธุรกิจของเขาอย่างเป็นทางการเป็น โดมิโน่ส์ พิซซ่า ในปีเดียวกันนี้
แต่เดิมโลโก้ของร้านทั้งสามจะมีจุดสามจุด ซึ่ง มอนาแกรน ได้วางแผนที่จะเพิ่มจุดใหม่ไปเรื่อย ๆ ตามจำนวนร้านที่เปิดใหม่ แต่ความคิดนี้ได้จางหายไปอย่างรวดเร็ว เนื่องจาก โดมิโน่ส์ เติบโตอย่างรวดเร็ว โดมิโน่ส์ ได้ขายแฟรนไชส์ของร้านและเปิดสาขาแรกในปี ค.ศ. 1967 ในอีก 11 ปีถัดมา โดมิโน่ส์ ได้ขยายสาขาจนครบสองร้อยแห่ง
ในปี 1975 โดมิโน่ส์ ถูกฟ้องร้องโดย แอมสตาร์ คอร์ปอเรชั่น ผู้ผลิตน้ำตาลตราโดมิโน่ กล่าวหาว่าละเมิดลิขสิทธิ์เครื่องหมายการค้า และแข่งขันทางธุรกิจอย่างไม่เป็นธรรม ในวันที่ 2 พฤษภาคม ค.ศ. 1980 ศาลอุทธรณ์ภาคห้า ในนิวออร์ลีนส์ ได้ตัดสินให้โดมิโน่ส์ พิซซ่า ไม่มีความผิด
ในปี ค.ศ. 1998 หลังจาก 38 ปีของการเป็นเจ้าของโดย ทอม มอนาแกรน ได้ประกาศการเกษียณตัวเองของเขา และขายหุ้นร้อยละ 93 ให้กับเบนแคปปิตอล ด้วยราคาประมาณ 1 พันล้านดอลลาร์สหรัฐ และเลิกยุ่งเกี่ยวกับการดำเนินงานในแต่ละวันของบริษัท หนึ่งปีหลังจากนั้น บริษัทได้ตั้ง เดฟ แบรนดอน เป็นประธานบริหารของบริษัท
ประวัติ > การขยายสาขาในต่างประเทศ

เมื่อวันที่ 12 พฤษภาคม ค.ศ. 1983 โดมิโน่ส์ ได้เปิดร้านสาขาต่างประเทศแห่งแรกในวินนิเพก รัฐแมนิโทบา ประเทศแคนาดา ในปีเดียวกัน ที่โดมิโน่ส์เปิดสาขาที่หนึ่งพันซึ่งเป็นสาขาแรกในแวนคูเวอร์ วอชิงตัน ดี.ซี. ในปี ค.ศ. 1985 โดมิโน่ส์ เปิดสาขาแรกในสหราชอาณาจักร ในลูตัน นอกจากนี้ใน ค.ศ. 1985 โดมิโน่ส์ เปิดสาขาแรกในเอเชีย ที่โตเกียว ประเทศญี่ปุ่น ในปี ค.ศ. 1993 พวกเขากลายเป็นแฟรนไชส์สัญชาติอเมริกันแห่งที่สองที่เปิดสาขาในสาธารณรัฐโดมินิกัน และเป็นแห่งแรกที่เปิดในเฮติ ภายใต้การดูแลของลุยส์ เด เฆซุส โรดริเกรซ ในปี ค.ศ. 1995 โดมิโน่ส์ ได้ขยายสาขาไปถึง 1,000 แห่งในต่างประเทศ ในปี 1995 โดมิโน่ส์ ได้เข้าสู่ประเทศจีนผ่าน พิซซ่าเวสต์ฟาสต์ฟู้ดกรุ๊ป  ซึ่งเป็นเจ้าของสิทธิ์ในการดำเนินงานโดมิโน่ส์ ใน 11 ประเทศในเอเชียตะวันออกเฉียงใต้ ร้านในจีนแผ่นดินใหญ่แห่งแรกตั้งอยู่ในเชินเจิ้น เขตเศรษฐกิจพิเศษ 4 และเปิดสาขาแรกในปักกิ่ง ในเดือนพฤษภาคม 1997 ที่เขตไห่เตี้ยน ในปีเดียวกันนี้ โดมิโน่ส์ ได้ขยายสาขาไปถึง 1,000 แห่งในต่างประเทศ โดยเปิด 7 สาขาในวันเดียวทั่วทั้ง 5 ทวีป ในปี ค.ศ. 2014 บริษัทได้เติบโตขึ้นเป็น 6,000 แห่งในต่างประเทศ และกำลังวางแผนที่จะขยายไปสู่ประเทศอิตาลี ซึ่งเป็นแหล่งกำเนิดของพิซซ่า แพทริก ดอยเล ซีอีโอของบริษัทกล่าวในเดือนพฤษภาคม ว่าบริษัทจะเน้นที่รูปแบบการส่งพิซซ่าในอิตาลี ซึ่งได้ประสบความสำเร็จในวันที่ 5 ตุลาคม ค.ศ. 2015 ในการเปิดสาขาแรกที่มิลาน
ในเดือนกุมภาพันธ์ ค.ศ. 2016 โดมิโน่ส์ เปิดสาขาที่ 1,000 ในประเทศอินเดีย ซึ่ง อินเดีย เป็นประเทศนอกสหรัฐมีสาขาของโดมิโน่ส์มากที่สุดในโลก
ประวัติ > การขยายสาขาในต่างประเทศ > ในประเทศไทย

โดมิโน่ส์ เป็นตราสินค้าพิซซ่าจากสหรัฐที่เข้ามาเปิดตลาดในประเทศไทย ในปี พ.ศ. 2537 ต่อจากพิซซ่าฮัทที่เข้ามาบุกเบิกตลาดตั้งแต่สิบปีก่อน ภายใต้การบริหารของ มอนเทอเรย์ พิซซ่า บริษัทในเครือมอนเทอเรย์กรุ๊ป ที่มีธุรกิจหลักด้านอสังหาริมทรัพย์ โดยซื้อสิทธิทางการตลาดจากโดมิโน่ส์ในไต้หวัน ซึ่งเป็นผู้ครองสิทธิทางการตลาดในเอเชีย โดยมีกลยุทธ์การขายแบบจัดส่งถึงที่ แต่ธุรกิจได้ประสบกับวิกฤตการณ์การเงินในเอเชียจนต้องปิดธุรกิจลงในปี พ.ศ. 2542 ก่อนที่ โดมิโน่ส์ กลับมาเปิดสาขาในประเทศไทยอีกครั้ง ในวันที่ 25 ธันวาคม พ.ศ. 2555 ที่โรงแรมฮอลลิเดย์อินน์ สุขุมวิท 22 เขตคลองเตย กรุงเทพมหานคร ภายใต้การบริหารของปรมินทร์ ศรีชวาลา ในนามบริษัท โดมิโน่ส์ (ประเทศไทย) จำกัด โดยยังคงชูจุดเด่นในการขายแบบจัดส่งถึงที่ ก่อนที่ ในปี พ.ศ. 2563 บริษัท วาว แฟคเตอร์ จำกัด (มหาชน) ในนามบริษัทย่อยคือบริษัท โดมิโน่ เอเชีย แปซิฟิค จำกัด ได้เข้าซื้อกิจการของโดมิโน่ส์โดยเป็นเงิน 430 ล้านบาทแทนรายเดิม ซึ่งในเดือนสิงหาคม พ.ศ. 2565 โดมิโน่ส์มีสาขาในประเทศแล้ว 43 สาขา โดย 42 สาขาอยู่ในจังหวัดปทุมธานี นนทบุรี และกรุงเทพมหานคร และอีก 1 สาขาอยู่ที่เมืองพัทยา
ประวัติ > ปัจจุบัน

ในปี ค.ศ. 2004 หลังจาก 44 ปีในฐานะบริษัทเอกชน โดมิโน่ส์ ได้เริ่มซื้อขายหุ้นสามัญในตลาดหลักทรัพย์นิวยอร์กภายใต้สัญลักษณ์ "DPZ" นิตยสารการค้าอุตสาหกรรม "พิซซ่าทูเดย์" ยกให้โดมิโน่ส์เป็น "เครือแห่งปี" ในปี ค.ศ. 2004, 2010 และ 2011 ในเดือนมกราคม ค.ศ. 2006 โดมิโน่ส์ ได้เฉลิมฉลองการเปิดสาขาที่ 5,000 ในสหรัฐ และสาขาที่ 3,000 ในต่างประเทศ ในปานามาซิตี ประเทศปานามา ทำให้มีสาขารวม 8,000 สาขาทั่วโลก ในเดือนสิงหาคม ค.ศ. 2006 โดมิโน่ส์ สาขาในเมืองทัลลักต์ เทศมณฑลเซาท์ดับลิน ประเทศไอร์แลนด์ กลายเป็นร้านแรกในประวัติศาสตร์ของโดมิโน่ส์ที่มีรายได้ 3 ล้านเหรียญสหรัฐ (2.35 ล้านยูโร) ต่อปี ในเดือนกันยายน ค.ศ. 2006 โดมิโน่ส์พิซซ่ามี 8,200+ สาขาทั่วโลก และมีรายได้รวม 1.4 พันล้านดอลลาร์สหรัฐ
ในเดือนสิงหาคม ค.ศ. 2012 โดมิโน่ส์พิซซ่า ได้เปลี่ยนชื่อโดยตัดคำว่าพิซซ่าออกเหลืองเพียง โดมิโน่ส์ เพราะบริษัทต้องการขยายตัวเลือกเมนูมากกว่าที่จะพึ่งพาพิซซ่าแบบดั้งเดิม รวมถึงยังเผยแพร่โลโก้ใหม่ที่ลบสี่เหลี่ยมสีน้ำเงินและข้อความใต้โลโก้ออก และเปลี่ยนสี่เหลี่ยมสีแดงด้านซ้ายให้เป็นสีน้ำเงินโดยยังคงมีจุดสองจุด ส่วนสี่เหลี่ยมด้านขวายังคงลักษณะสีแดงมีจุดหนึ่งจุดเหมือนเดิม
ดูเพิ่ม

พิซซ่าฮัท
เดอะ พิซซ่า คอมปะนี
นารายณ์ พิซเซอเรีย
แหล่งข้อมูลอื่น

ข้อมูลทางด้านธุรกิจของ Domino's Pizza:
กูเกิล
การยื่นเอกสารต่อ ก.ล.ต. สหรัฐ
ยาฮู!
| ด ค กแฟรนไชส์ธุรกิจอาหารในประเทศไทย |
| --- | --- | --- |
| ปัจจุบัน |  เบอร์เกอร์คิง  แมคโดนัลด์  มอสเบอร์เกอร์  เชค แช็ค  เคเอฟซี  บอนชอนชิกเกน  กูร์ กูร์ ชิคเก้น  เจิ้งซิน ชิคเก้น สเต็ก  พิซซ่าฮัท  เดอะ พิซซ่า คอมปะนี  โดมิโน่ส์ พิซซ่า  นารายณ์ พิซเซอเรีย  อีทพิซซ่า  ซิซซ์เล่อร์  เปปเปอร์ ลันช์  ซานตาเฟ่สเต็ก  ซับเวย์  ทาโก้ เบลล์  เชสเตอร์  ฟูจิ  ฮะจิบัง ราเมน  อิปปุโดะ ราเมน  โคโค่อิชิบันยะ  บาร์บีคิวพลาซ่า  เอ็มเค เรสโตรองต์  สุกี้ตี๋น้อย  โจ๊กกองปราบ  ชายสี่ บะหมี่เกี๊ยว  โชคดีติ่มซำ  ซาลาเปาทับหลี  |  |
| อดีต |  เวนดี้ส์  ป๊อปอายส์  คาร์ลซ จูเนียร์  เอ แอนด์ ดับบลิว  มิสเตอร์พิซซ่า  ไดโดมอน  ฮอทพอท  เท็กซัสชิคเก้น  |  |
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 2 
ประจำชาติ:  เยอรมนี  อิสราเอล  สหรัฐ 
โดมิโน่ส์ในแฟร์แฟ็กซ์ รัฐเวอร์จิเนีย สหรัฐ
ภายในร้านโดมิโน่ส์ในประเทศเนเธอร์แลนด์
โดมิโน่ส์ในตุซตลากูตีเอร์เรซ รัฐเซียปัส เม็กซิโก
ตราสัญลักษณ์ของโดมิโน่ส์ พิซซ่า ที่ใช้ตั้งแต่ ค.ศ. 1996 จนถึง กันยายน ค.ศ. 2012 ในประเทศที่ใช้ภาษาอังกฤษเป็นส่วนมาก รวมถึงประเทศอื่น ๆ บางส่วน
รายพระนามพระมหากษัตริย์พระองค์สุดท้ายแห่งทวีปแอฟริกา

นี่คือรายพระนามพระมหากษัตริย์พระองค์สุดท้ายแห่งทวีปแอฟริกา.
ดูเพิ่ม

รายพระนามพระมหากษัตริย์พระองค์สุดท้ายแห่งทวีปอเมริกา
รายพระนามพระมหากษัตริย์พระองค์สุดท้ายแห่งทวีปยุโรป
รายพระนามพระมหากษัตริย์พระองค์สุดท้ายแห่งทวีปเอเชียและโอเชียเนีย
รถไฟใต้ดินวอร์ซอ

| รถไฟใต้ดินวอร์ซอ |
| --- | --- |


ข้อมูลทั่วไป
เจ้าของ: นครวอร์ซอ
ที่ตั้ง: วอร์ซอ, โปแลนด์
ประเภท: รถไฟใต้ดิน
จำนวนสาย: 1
จำนวนสถานี: 21
ผู้โดยสารต่อวัน: ~466,000 คัน (2011)
เว็บไซต์: http://www.metro.waw.pl
การให้บริการ
เริ่มดำเนินงาน: ค.ศ. 1995
ผู้ดำเนินงาน: Metro Warszawskie
ข้อมูลทางเทคนิค
ระยะทาง: 21.7 km (13.5 mi) (กำลังก่อสร้าง 6 km (4 mi))
รางกว้าง: รางมาตรฐาน (1435 mm)
รถไฟใต้ดินวอร์ซอ (โปแลนด์: Metro warszawskie) เป็นเส้นทางรถไฟฟ้าในกรุงวอร์ซอ และเป็นเส้นทางรถไฟฟ้าแห่งแรกและแห่งเดียวในประเทศโปแลนด์ มีเพียงเส้นทางเดียว เปิดให้บริการในปี ค.ศ. 1995
เส้นทาง > ลำดับการเปิดให้บริการ

| เส้นทาง | ระยะทาง (กม> )[ต้องการอ้างอิง] | วันเปิดให้บริการ |
| --- | --- | --- |
| กาบาตือ – ปอลีแตคนีกา | 11.1 | 7 เมษายน 1995 |
| ปอลีแตคนีกา – แซนตรุม | 1.4 | 26 พฤษภาคม 1998 |
| แซนตรุม – ราตุชอาร์แซเนา | 1.7 | 11 พฤษภาคม 2001 |
| ราตุชอาร์แซเนา – ดวอแชตซ์กดัญสกี | 1.5 | 20 ธันวาคม 2003 |
| ดวอแชตซ์กดัญสกี – พลัตซ์วิลซอนา | 1.5 | 8 เมษายน 2005 |
| พลัตซ์วิลซอนา – มารือมอนต์ | 0.9 | 29 ธันวาคม 2006 |
| มารือมอนต์ – ซวอดอวีแยตซ์ | 1.0 | 23 เมษายน 2008 |
| ซวอดอวีแยตซ์ – มวอตซีนือ | 2.6 | 25 ตุลาคม 2008 |
| รอนดอดาชึญสกีแยกอ – ดวอแชตซ์กดัญสกี | 6.3 | 8 มีนาคม 2015 |
| รวม: 27 สถานี | 29.0 กิโลเมตร |  |
เส้นทาง > เส้นทางปัจจุบัน

| # | เปิดเมื่อ | ระยะทาง | สถานี |
| --- | --- | --- | --- |
| M1 | 1995–2008 | 22.7 km (14.1 mi) | 21, 23 planned in total |
| M2 | 2015–present | 18.6 km (11.6 mi) | 18, 28 planned in total |
| M3 | by 2050 | 0 km (0 mi) | 1, 15 planned in total |
| M4 | by 2050 | 0 km (0 mi) | 0, 23 planned in total |
| M5 | by 2050 | 0 km (0 mi) | 0, 20 planned in total |
ดูเพิ่ม

รายชื่อระบบขนส่งมวลชนความเร็วสูง
แหล่งข้อมูลอื่น

(โปแลนด์)/(อังกฤษ) Metro Warszawskie เก็บถาวร 2010-07-26 ที่ เวย์แบ็กแมชชีน Warsaw Metro official website
(โปแลนด์)/(อังกฤษ) Construction the second line of Warsaw Metro เก็บถาวร 2010-08-15 ที่ เวย์แบ็กแมชชีน official website
(อังกฤษ) Urbanrail.net เก็บถาวร 2011-05-06 ที่ เวย์แบ็กแมชชีน-Warsaw Metro guide
(โปแลนด์)  เก็บถาวร 2009-04-20 ที่ เวย์แบ็กแมชชีน-Warsaw Metro fan site and discussion forum
(รัสเซีย) Trackmap.Ru[ลิงก์เสีย] - Warszaw Metro Track Map
(โปแลนด์) Television TVPW - The Information Movie about Warsaw Metro system (production: TVPW)
(โปแลนด์) Television TVPW - Relation of opening the "Słodowiec" station (production: TVPW)
(โปแลนด์) Television TVPW - The movie about building the metro in Warsaw from the beginning to the end (production: TVPW)
(โปแลนด์) Television TVPW - The interview with Robert Jaryczewski - the best metro driver of the world in 2008 (production: TVPW)
(โปแลนด์) Television TVPW - The movie about signaling in metro in Warsaw (production: TVPW)
(อังกฤษ) (เยอรมัน) pictures of Warsaw Metro เก็บถาวร 2015-01-04 ที่ เวย์แบ็กแมชชีน
| ด ค กการขนส่งในวอร์ซอ |
| --- | --- | --- |
|  ท่าอากาศยานวอร์ซอชอปิน  ท่าอากาศยานวอร์ซอ–มอดลินมาซอเวีย  กอแลแยมาซอวีแยต์สกีแย  ชึบกากอแลย์มีแยย์สกา  วอร์ซอ  แวตูรีลอ  สถานีรถไฟกลางวอร์ซอ  สายวอร์ซอครอสซิตี  รถไฟใต้ดินวอร์ซอ  ชุมทางรถไฟวอร์ซอ  รถรางวอร์ซอ  รถไฟชานเมืองวอร์ซอ  Zarząd Transportu Miejskiego  |  ท่าอากาศยานวอร์ซอชอปิน  ท่าอากาศยานวอร์ซอ–มอดลินมาซอเวีย  กอแลแยมาซอวีแยต์สกีแย  ชึบกากอแลย์มีแยย์สกา  วอร์ซอ  แวตูรีลอ  สถานีรถไฟกลางวอร์ซอ  สายวอร์ซอครอสซิตี  รถไฟใต้ดินวอร์ซอ  ชุมทางรถไฟวอร์ซอ  รถรางวอร์ซอ  รถไฟชานเมืองวอร์ซอ  Zarząd Transportu Miejskiego  |  |
| ด ค กรถไฟใต้ดินในทวีปยุโรป |
| --- | --- |
   อัมสเตอร์ดัม    เอเธนส์    บาร์เซโลนา    เบอร์ลิน    บิลบาโอ    เบรชชา    บรัสเซลส์    บูคาเรสต์    บูดาเปสต์    กาตาเนีย    โคเปนเฮเกน    แฟรงก์เฟิร์ต    เจนัว    กลาสโกว์    ฮัมบวร์ค    เฮลซิงกิ    ลอนดอน    ลีล    ลิสบอน    ลียง    มาดริด    มาร์แซย์    มิลาน    มิวนิก    เนเปิลส์    เนือร์นแบร์ค    ปัลมา    ปารีส    ปราก    แรน    โรม    รอตเทอร์ดาม    เซบิยา    โซเฟีย    สต็อกโฮล์ม    ไทน์แอนด์แวร์    ตูลูซ    ตูริน    บาเลนเซีย    เวียนนา    วอร์ซอ 
Map of metro as of 28 January 2020
Warsaw Metro tickets
มวยไทย 7 สี

| มวยไทย 7 สี |
| --- | --- |

ประเภท: ถ่ายทอดสดการแข่งขันมวยไทย
พัฒนาโดย: ฝ่ายรายการ ช่อง 7HD
พิธีกร: ศิริ สาระผล
บรรยายโดย: อุฬารกุล ร่วมบุญ ชัยทัต สละทาน
ประเทศแหล่งกำเนิด:  ไทย
ภาษาต้นฉบับ: ไทย
การผลิต
สถานที่ถ่ายทำ: เวทีมวยช่อง 7HD (ทุกวันอาทิตย์) เวทีมวยมหาวิทยาลัยกรุงเทพธนบุรี (บางโอกาส)
ความยาวตอน: 120 นาที
ออกอากาศ
เครือข่าย: ช่อง 7HD   มีเดียส์นิวส์ แชนแนล (พ.ศ. 2556–2557)
ออกอากาศ: พ.ศ. 2513 – ปัจจุบัน
การแสดงที่เกี่ยวข้อง
ศึกมวยมันส์วันศุกร์ (ช่องTrue4U) ศึกเพชรยินดี (ช่องTrue4U) ศึกมวยมันส์สนั่นเมือง (ช่องTrue4U) ศึกจ้าวมวยไทย (ช่อง 3) ศึกมวยไทยพันธมิตร (ช่องTrue4U และ ช่อง 5) ศึกมวยไทยพลังใหม่ (ช่องTrue4U และ ช่อง 5) ศึกท่อน้ำไทย รวมพลคนสมุย เกียรติเพชร (ช่อง 5) ศึกมวยดีวิถีไทย (ช่องพีพีทีวี)  TOPNEWS ศึกจิตรเมืองนนท์ (เจเคเอ็น 18) อมรินทร์ซูเปอร์ไฟต์ ศึกช้างมวยไทยเกียรติเพชร (ช่องอมรินทร์ทีวี)  ศึกมวยไทยลุมพินีพิทักษ์ธรรม (ช่อง 5) THAI FIGHT (ช่อง 8)  ONE Lumpinee (ช่อง 7 เอชดี)  LWC Super Champ (ช่อง 8)
มวยไทย 7 สี เป็นรายการโทรทัศน์ไทยประเภทถ่ายทอดสดการแข่งขันกีฬามวยไทยที่ได้รับความนิยมมากที่สุด เริ่มออกอากาศครั้งแรกเมื่อปี พ.ศ. 2513 ทำให้เป็นรายการโทรทัศน์ที่ออกอากาศยาวนานที่สุดในประเทศไทยในปัจจุบัน (โดยทำลายสถิติเดิมของรายการ ตอบปัญหาภาษาอังกฤษกับเชลล์ ที่ออกอากาศเป็นเวลา 44 ปี ลงเมื่อปี พ.ศ. 2559) ปัจจุบันถ่ายทอดสดทุกวันอาทิตย์ เวลา 14:30 น. - 16:30 น. ทางช่อง 7HD และทางเว็บไซต์ http://www.bugaboo.tv
การจัดรายการ

รายการมีจุดประสงค์คือ "เป็นรายการบันเทิง ส่งเสริมการกีฬา และรักษาศิลปะแม่ไม้มวยไทย" ซึ่งจุดประสงค์ของรายการนี้ได้มีการขึ้นเป็นข้อความบนหน้าจอระหว่างการถ่ายทอดสดเป็นบางช่วง รวมถึงกล่าวโดยผู้บรรยายอยู่บ่อยครั้ง โดยเริ่มตั้งแต่กลางปี พ.ศ. 2555 เป็นต้นมา รวมถึงเป็นรายการถ่ายทอดสดมวยไทยที่ไม่มีการพูดขอบคุณผู้สนับสนุนโดยผู้บรรยายแต่ใช้แถบอักษรข่าววิ่งในการขอบคุณผู้สนับสนุนทดแทน โดยปรากฏในช่วงยกแรกของมวยคู่เอก ส่วนตัววิ่งผู้สนับสนุนมวยดุเดือดประจำปี ขึ้นในช่วงยกแรกของมวยคู่ที่ 2 และ 3[ต้องการอ้างอิง]
แชมป์มวยไทยที่มีชื่อเสียง

มวยไทย 7 สี เป็นรายการที่มีนักมวยไทยที่มีชื่อเสียงเข้าแข่งขันในรายการดังกล่าว อาทิ ขงเบ้ง ม.รัตนบัณฑิต, ซีอุย ส.สุนันท์ชัย และอภิสิทธิ์ เค.ที.ยิม
แท่งทอง เกียรติทวีสุข
สะท้านฟ้า อีมิเน้นท์แอร์ (แบนตัมเวท)
ใจสู้ ท.เทพสุทิน (ซูเปอร์แบนตัมเวท)
รุ่งราวี ศศิประภายิม (เฟเธอร์เวท)
แสงหิรัญ ลูกบ้านใหญ่
สุดสาคร ส.กลิ่นมี
การตอบรับ

เว็บไซต์กรุงเทพธุรกิจกล่าวว่า เป็นรายการที่ได้รับความนิยมอย่างสม่ำเสมอโดยเรตติ้งไม่เคยตก ซึ่งได้รับการกล่าวว่าเป็นรายการที่ได้รับความสนใจจากทั้งคนในวงการมวย รวมถึงได้รับความนิยมจากผู้ชมทั่วประเทศ ตลอดจนได้รับการยอมรับว่า เป็นรายการที่กรรมการให้การตัดสินดีที่สุด และเป็นธรรมที่สุด หรือกล่าวได้ว่าตัดสินพลาดน้อยที่สุด อย่างไรก็ตาม ด้วยเหตุที่เป็นรายการที่มีผู้ชมเป็นจำนวนมาก จึงอาจได้รับการวิจารณ์จากฝ่ายที่เสียผลประโยชน์อยู่บ้างในบางครั้ง
รางวัลที่ได้รับ

พ.ศ. 2553 - รางวัลโทรทัศน์ทองคำ ครั้งที่ 25 รางวัลผู้บรรยายรายการแข่งขันกีฬาดีเด่น (ธนกร ไชยศรี และ ชัยทัต สละทาน)
แหล่งข้อมูลอื่น

มวยไทย 7 สี ที่เฟซบุ๊ก
หลี่ เหลียงเหว่ย

| หลี่ เหลียงเหว่ย |
| --- | --- |

สารนิเทศภูมิหลัง
ชื่อเกิด: หลี่ เหลียงเหว่ย
เกิด:  (1956-12-22) 22 ธันวาคม ค.ศ. 1956 (67 ปี) ไซ่ง่อน ประเทศเวียดนามใต้
คู่สมรส: โจว ไห่เม่ย (1988) เคลลี กวอง (1996) หยาง เซียวเจียน (2001-ปัจจุบัน)
อาชีพ: นักแสดง, ผู้กำกับภาพยนตร์, นักธุรกิจ
ปีที่แสดง: 1979-ปัจจุบัน
ผลงานเด่น: ติงลี่ ในเจ้าพ่อเซี่ยงไฮ้ (1980) หูเฟย ใน จิ้งจอกภูเขาหิมะ (1985) กง ติง-เหว่ย ใน เทพบุตรทรนง (1985) ตั๊กม้อ ใน ปรมาจารย์ตั๊กม้อ (1986)  จั่นเจา ใน เปาบุ้นจิ้น (1995)
ฐานข้อมูล
IMDb
หลี่ เหลียงเหว่ย (จีนตัวเต็ม: 呂良偉; จีนตัวย่อ: 吕良伟; พินอิน: Lǚ Liángwěi) หรือภาษากวางตุ้งออกเสียงว่า หลู่ เหลิงไหว่ ดารานักแสดงชาวฮ่องกง และผู้ช่วยผู้กำกับภาพยนตร์ที่มีชื่อเสียง โดยใช้ชื่อภาษาอังกฤษว่า เรย์ หลุ่ย (Ray Lui; ชื่อเล่น: "เรย์") เป็นนักแสดงเจ้าบทบาทที่มีชื่อเสียงมาหลายทศวรรษ เขามีผลงานมากมายทั้งละครและภาพยนตร์ ทางด้านละครที่เป็นที่จดจำและมีเรตติ้งสูง ได้แก่ บท "ติงลี่" ใน เจ้าพ่อเซี่ยงไฮ้ (เรตติ้งเฉลี่ย 60 จุดเปิด) และบทพระเอกในละครเรื่อง จิ้งจอกภูเขาหิมะ 1985 (เรตติ้งเฉลี่ย 55 จุดเปิด) ส่วนทางด้านภาพยนตร์ที่เป็นผลงานชิ้นเอกของเขา คือ การรับบทเป็น "อึ้งเซ็กห่าว" ในเรื่อง "'เป๋ห่าวเป็นเจ้าพ่อ" (To Be Number One /1991) เมื่อออกฉาย ทำรายได้ในบ็อกซ์ออฟฟิศเกิน 38 ล้านดอลลาร์ฮ่องกง ซึ่งอยู่ในอันดับที่สามหนังทำเงินของปีนั้น และยังได้รับรางวัลภาพยนตร์ยอดเยี่ยมและบทภาพยนตร์ยอดเยี่ยมจากงาน Hong Kong Film Awards ครั้งที่ 11 。